open-index/open-wikipedia-markdown huggingface dataset:
बटेर

**बटेर** या **वर्तक** (quail) भूमि पर रहने वाले जंगली पक्षी हैं। ये ज्यादा लम्बी दूरी तक नहीं उड़ सकते हैं और भूमि पर घोंसले बनाते हैं। इनके स्वादिष्ट माँस के कारण इनका शिकार किया जाता है। इस कारण बटेरों की संख्या में बहुत कमी आ गई है। भारत सरकार ने इसी वजह से वन्य जीवन संरक्षण कानून, 1972 के तहत बटेर के शिकार पर प्रतिबन्ध लगा दिया है।

बटेर पालन कम लागत, सुगम रख-रखाव तथा पालन-पोषण के साथ और बिना किसी धार्मिक प्रतिबंध के साथ सम्भव है। हम सभी इस बात को जानते हैं कि आहार को संतुलित बनाने के लिए पशुधन से प्राप्त होने वाले प्रोटीन जैसे - दूध, माँस, अंडे की जरूरत पूरी करने के लिए पशुओं की महत्ता सभी जानते हैं। बटेर कम लागत पर हमारे लिए माँस और अंडे की जरूरत पूरी करता है। इस वजह से यह कहना सही है कि ‘‘पालें बटेर, बटोरें फायदे ढेर‘‘।


चित्र:Chinese Painted Quail RWD12b.jpg|thumb|गोबल बुटई
चित्र:Coturnix coturnix (Lmbuga).jpg|thumb|बड़ा बटेर
चित्र:Quail Eggs.jpg|thumb|बटेर का अण्डा

## बटेर पालन
वर्ष भर के अंतराल में ही मांस के लिए बटेर की 8-10 उत्पादन ले सकते हैं। चूजे 6 से 7 सप्ताह में ही अंडे देने लगते हैं। मादा प्रतिवर्ष 250 से 300 अंडे देती है। 80 प्रतिशत से अधिक अंडा उत्पादन 9-10 सप्ताह में ही शुरू हो जाता है। इसके चूजे बाजार में बेचने के लिए चार से पांच सप्ताह में ही तैयार हो जाते हैं। एक मुर्गी रखने के स्थान में ही 10 बटेर के बच्चे रखे जा सकते हैं। इसके साथ ही रोग प्रतिरोधक होने के चलते इनकी मृत्यु भी कम होती है। इन सबसे महत्वपूर्ण यह है कि बटेर को किसी भी प्रकार के रोग निरोधक टीका लगाने की जरूरत नहीं होती है। एक किलोग्राम बटेर का मांस उत्पादन करने के लिए दो से ढाई किलोग्राम राशन की आवश्यकता होती है। बटेर के अंडे का भार उसके शरीर का ठीक आठ प्रतिशत होता है जबकि मुर्गी व टर्की के तीन से एक प्रतिशत ही होता है।

## सन्दर्भ

श्रेणी:भारत के पक्षी
श्रेणी:लोक-नामों के अनुसार पक्षी
तीतर

**तीतर** (Pheasant) पक्षियों के कुछ जीववैज्ञानिक वंशों का समूह है जो फेसियेनिडाए कुल के अंतर्गत आते हैं। यह कुल स्वयं गैलीफोर्मीस गण के अधीन संगठित है। तीतर दो उपकुलों में मिलते हैं - फेसियेनिनाए और पैवोनिनाए। तीतरों का मूल निवास यूरेशिया था लेकिन अब यह विश्वभर में मिलते हैं। तीतरों में लैंगिक द्विरूपता दिखती है - नर पक्षी मादाओं की तुलना में अधिक रंग-बिरंगे और आकार में बड़े होते हैं।

## विवरण
तीतर आमतौर पर खेतों मे,जंगलों में या उँचे स्थानों पर घोसला बनाती हैं । खेतों में कीटनाशकों का उपयोग , कृषि के मशीनीकरण के कारण इनको भोजन हेतु कीटों तथा घोसलों एक के नष्ट होने के कारण इनकी संख्या लगातार घट रही है।ये एक बार में 4 से 10 अंडे  देते हैं । इनके चूजें पंद्रह दिन में उड़नें लगते हैं। भारत की भाषाओं में *फ़्रैंकोलिन* और *पार्ट्रिज* में कोई भेद नहीं है और इन दोनों को तीतर ही कहा जाता है। विश्व भर में इसकी कई प्रजातियाँ हैं और इनमें से कुछ प्रजातियाँ सिर्फ़ भारत में ही पाई जाती हैं।

## संस्कृति में
यजुर्वेद की दो प्रमुख शाखाओं में से एक तैत्तिरीय शाखा कहा जाता है जो तीतर की तरह ज्ञान चुनने (चुगने) के लिए नामित है। उसी शाखा के द्वारा तैत्तरीय उपनिषद लिखा गया है। 

## इन्हें भी देखें
* फेसियेनिडाए
* गैलीफोर्मीस

## सन्दर्भ

श्रेणी:फेसियेनिडाए
श्रेणी:साधारण पक्षी नाम
*
कुट्टिम

**कुट्टिम** (pavement)  ऐस्फाल्ट, पत्थर या खपरैल (टाइल) से बनी संरचना है जो फर्श या किसी मार्ग पर लगायी जाती है। 

## शब्दोत्पत्ति
संस्कृत में कुट्ट का अर्थ प्रहार कर-कर के ठूसकर सख़्त कर देने को कहते हैं और इस तरह से निर्मित किसी वस्तु को कुट्टिम कहते हैं। आधुनिक काल में यह शब्द हर प्रकार की ऐसी सख़्त सतह के लिए प्रयोगित है जो चलने या वाहन चलाने के लिए इमारतों से बाहर खुले वातावरण में बनाई गई हो।

## इन्हें भी देखें
* सड़क
* ऐस्फाल्ट
* सड़क सतह

## सन्दर्भ

*
श्रेणी:निर्माण सामग्री
श्रेणी:कंक्रीट
श्रेणी:फ़र्श
श्रेणी:सड़कें
आदि बद्री (हरियाणा)

**आदि बद्री** हरियाणा के यमुनानगर ज़िले में स्थित वनक्षेत्र है। यह स्थान पौराणिक महत्त्व रखने वाली, लुप्त हो चुकी सरस्वती नदी का उद्गम स्थल है।

## परिचय
यह तथ्य भारतीय पुरातत्व विभाग तथा भारतीय अंतरिक्ष अनुसंधान संस्थान (इसरो) द्वारा प्रमाणित भी किया गया है। आस-पास खुदाई में मिले अवशेष, तथा दूरसंवेदी उपग्रहों द्वारा ली गई तस्वीरें पास ही में स्थित एक संग्रहालय में रखी गई हैं। इन तस्वीरों से यह भी प्रमाणित हुआ है कि सरस्वती नदी आज भी धरातल के नीचे प्रवाहमान् है, तथा कुरुक्षेत्र, पिहोवा, हिसार, मोहनजोदड़ो, राजस्थान होती हुई अरब सागर में विलीन होती है।

आदि बद्री में यह नदी पहाड़ों से निकलकर धरती में प्रविष्ट होती है। इसी प्रक्रिया में मात्र एक कुंड के रूप में इस नदी के दर्शन पृथ्वीतल पर होते हैं। कुछ लोग मानते हैं कि यही एकमात्र ऐसा स्थान है, जबकि कुछ लोग मानते है कि इस नदी के दर्शन पिहोवा में भी होते हैं। इस अवस्था में इस स्थान की तुलना हरिद्वार से की जा सकती है, जहाँ गंगा नदी पहाड़ों से निकलकर मैदानी तल पर अवतरित होती है।

कुछ इतिहासकार मानते हैं कि सरस्वती नदी हरियाणा के आदि बद्री से गुजरात के देसलपुर तक जाती है तथा हड़प्पा सभ्यता सरस्वती और सिन्धु नदियों के तटों पर ही थी।

कुछ अन्य इतिहासकारों का यह भी मानना है कि आज की घग्गर नदी ही पौराणिक सरस्वती नदी है।

सरकार ने सरस्वती नदी की उत्पत्ति का पता लगाने के लिए प्रयास किए हैं और इस उद्देश्य के लिए एक समिति का गठन किया है। एक विज्ञप्ति में भारत सरकार ने यह माना है कि हड़प्पा सभ्यता के प्रमुख केन्द्र कालीबंगा (राजस्थान), बानावाली और राखीगढ़ी (हरियाणा) तथा धोलावीरा और लोथल (गुजरात) सरस्वती नदी के किनारे ही स्थित हैं। आदिबद्री-धोलावीरा सर्किट को 10 वीं पंचवर्षीय योजना अवधि के दौरान विकास के लिए प्राथमिकता वाले सर्किट में रखा गया है।

पुरातत्वविद् एस॰पी॰ गुप्ता के अनुसार, आदि बद्री से प्रारंभ होकर सरस्वती नदी कच्छ के रण से होती हुई, कराची (पाकिस्तान) को छूती थी। उन्होने कथित तौर पर हड़प्पा सभ्यता से जुड़ा हुआ कुछ 700 साइटों नदी के तट पर पायी गयी हैं।

अभी 2017 में हरियाणा के यमुनानगर जिले के मुगलवाली (मौदगिल वाली) गाँव, त॰बिलासपुर में, सरस्वती की खुदाई के दौरान पानी निकला है।

## नामोल्लेख
इस स्थान का उल्लेख, महत्त्व आदि निम्न प्राचीन ग्रंथों में भी मिलता है-

*पद्म पुराण (अध्याय १३३)
*महाभारत ८३, १५१; ८४, ६६
*भागवत पुराण १०, ३४.१-१८

## भौगोलिक स्थिति व आवागमन
आदि बद्री अक्षांश-३० २७ उत्तर, देशांतर- ७७ २७ पूर्व में अवस्थित है। साथ ही यह हरियाणा के यमुनानगर ज़िले के बिलासपुर कस्बे से २० कि॰मी॰ दूरी पर बिलासपुर नाहन लिंक रोड पर स्थित है। सबसे नज़दीकी गाँव काठगढ़ (२ कि॰मी॰ दूर) है। यहाँ जाने के लिये पहले यमुनानगर जाना पड़ता है।

## इन्हें भी देखें
*सरस्वती नदी
## सन्दर्भ

## बाहरी कड़ियाँ
*सरस्वती उद्गम स्थल से संबंधित जानकारी देता जालपृष्ठ
*हरियाणा टूरिज़म की आधिकारिक वेबपृष्ठ

श्रेणी:हरियाणा में पर्यटन आकर्षण
श्रेणी:हरियाणा में स्थापत्य
श्रेणी:हरियाणा में पुरातत्व स्थल
सफ़ेद गिद्ध

thumb|right|300px|स्पेन के मैड्रिड स्थित एक चिड़ियाघर में सफ़ेद गिद्ध
**सफ़ेद गिद्ध** (Egyptian Vulture) *(Neophron percnopterus)* पुरानी दुनिया (जिसमें दोनों अमरीकी महाद्वीप शामिल नहीं होते) का गिद्ध है जो पहले पश्चिमी अफ़्रीका से लेकर उत्तर भारत, पाकिस्तान और नेपाल में काफ़ी तादाद में पाया जाता था किन्तु अब इसकी आबादी में बहुत गिरावट आयी है और इसे अंतर्राष्ट्रीय प्रकृति संरक्षण संघ ने संकटग्रस्त घोषित कर दिया है। भारत में जो उपप्रजाति पाई जाती है उसका वैज्ञानिक नाम *(Neophron percnopterus ginginianus)* है। उत्तर भारत के अलावा भारत में अन्य जगह यह प्रवासी पक्षी है।
## विवरण

इसकी विभिन्न उपजातियों के रंगों में मामूली फेरबदल दिखने को मिलती है तथा जिन क्षेत्रों में यह रहता है उसके आधार पर भी रंगों में अन्तर पाया जाता है जैसे चेहरे का रंग ज़र्द पीले से लेकर नारंगी तक हो सकता है और पंखों का रंग सलेटी से लेकर कत्थई रंग का हो सकता है। इसके डैनों का अन्दरुनी अगला भाग और गले से लेकर पूँछ तक का अन्दरुनी भाग सफ़ेद होता है और उड़ते समय निचे से देखने वाले को यह सफ़ेद नज़र आता है। इसी कारण से इसका हिन्दी नाम सफ़ेद गिद्ध पड़ा।

## आहार
सफ़ेद गिद्ध अपने अन्य प्रजाति के पक्षियों की तरह मुख्यतः लाशों का ही सेवन करता है लेकिन यह अवसरवादी भी होता है और छोटे पक्षी, स्तनपायी और सरीसृप का शिकार कर लेता है। अन्य पक्षियों के अण्डे भी यह खा लेता है और यदि अण्डे बड़े होते हैं तो यह चोंच में छोटा पत्थर फँसा कर अण्डे पर मारकर तोड़ लेता है।

## आवास
दुनिया के अन्य इलाकों में यह चट्टानी पहाड़ियों के छिद्रों में अपना घोंसला बनाता है लेकिन भारत में इसको ऊँचे पेड़ों पर, ऊँची इमारतों की खिड़कियों के छज्जों पर और बिजली के खम्बों पर घोंसला बनाते देखा गया है। पत्थर से अण्डे तोड़ने के अलावा इसको एक अन्य औज़ार का इस्तेमाल करते हुये भी देखा गया है। घोंसला बनाते समय यह छोटी टहनी चोंच में पकड़कर जानवरों की खाल के बालों को टहनी में लपेटकर अपने घोंसले में रखता है जिससे घोंसले का तापमान बाहर के तापमान से अधिक रहता है।
## पतन
यह जाति आज से कुछ साल पहले अपने पूरे क्षेत्र में पर्याप्त आबादी में पायी जाती थी। १९९० के दशक में इस जाति का ४०% प्रति वर्ष की दर से ९९% पतन हो गया। इसका मूलतः कारण पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको सफ़ेद गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम meloxicam आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें।
## संरक्षण
भारत सरकार ने अब पशुओं के लिए डाइक्लोफिनॅक (diclofenac) दवाई का इस्तेमाल बन्द करवा दिया है।

## इन्हें भी देखें
*भारतीय गिद्ध (Gyps indicus)
*लंबी चोंच का गिद्ध (Gyps tenuirostris)
*लाल सिर वाला गिद्ध (Sarcogyps calvus)
*बंगाल का गिद्ध (Gyps bengalensis) 
## बाहरी कड़ियाँ
*Drugs firms told to do more to prevent vulture extinctions

## सन्दर्भ

श्रेणी:भारत के पक्षी
श्रेणी:गिद्ध
कान्कुन

**कान्कुन** (स्पेनिश: Cancún, स्पेनिश उच्चारण: *कांकून*) मेक्सिको के दक्षिणपूर्व में स्थित राज्य क्विंटाना रू का एक प्रमुख शहर है और यह युकातान प्रायद्वीप के पूर्वोत्तर तट पर स्थित है। यह एक विश्व प्रसिद्ध पर्यटन स्थल होने के साथ साथ बेनितो जुआरेज़ नगरपालिका का मुख्यालय भी है। यह शहर कैरिबियाई सागर तट पर स्थित है और मेक्सिको के पूर्वी छोरों में से एक है। कान्कुन कैरिबियाई तट पर मेक्सिको के प्रसिद्ध सैरगाह गलियारे रिविएरा माया के ठीक उत्तर में स्थित है।

## सन्दर्भ

श्रेणी:मेक्सिको
मातृकेन्द्रित परिवार

**मातृकेन्द्रित परिवार** (matrifocal family) से आशय ऐसी परिवार-व्यवस्था से है जिसमें माताएँ ही परिवार की मुखिया होती हैं जबकि पिता की भूमिका बच्चों का पालनपोषण एवं घर की देखभाल आदि कम महत्वपूर्ण कार्यों तक सीमित होती है।

श्रेणी:परिवार
श्रेणी:समाज
हीरोन का सूत्र

right|thumb|250px|एक त्रिभुज जिसकी भुजाएँ a, b तथा c हैं।
ज्यामिति में **हीरोन का सूत्र** त्रिभुज की तीनों भुजाएँ ज्ञात होने पर उसका क्षेत्रफल निकालने का एक सूत्र है। इसे **हीरो का सूत्र** भी कहते हैं। सूत्र का यह नाम अलेक्ज़ैंड्रिया के हीरोन के नाम पर पड़ा है।

इस सूत्र के अनुसार, यदि किसी त्रिभुज की तीन भुजाएँ a, b और c हों तो उसका क्षेत्रफल

:A=\sqrt{s(s-a)(s-b)(s-c)}

जहाँ *s* उस त्रिभुज का अर्धपरिमाप है, अर्थात्

:s=\frac{a+b+c}{2}

हीरोन का सूत्र चक्रीय चतुर्भुज का क्षेत्रफल निकालने के लिए ब्रह्मगुप्त के सूत्र की एक विशेष स्थिति (केस) है। ब्रह्मगुप्त का सूत्र यह है:
:A=\sqrt{(s-a)(s-b)(s-c)(s-d)}
जहाँ, 
:s=\frac{a+b+c+d}{2}

## उदाहरण
एक त्रिभुज की भुजाएँ 3, 4 तथा 5 हैं। 
 
इसका अर्धपरिमाप s=\frac{a+b+c}{2}=\frac{3+4+5}{2}=6  

इसका क्षेत्रफल:

:
\begin{align}
A &= \sqrt{s\left(s-a\right)\left(s-b\right)\left(s-c\right)} = \sqrt{6 \cdot (6-3) \cdot (6-4) \cdot (6-5)}\\
&= \sqrt{6 \cdot 3 \cdot 2 \cdot 1} = \sqrt{36} = 6 .
\end{align}


## उत्पत्ति
thumb
पार्श्व चित्र में b त्रिभुज का आधार है तथा h उसकी ऊँचाई। अतः इस त्रिभुज का क्षेत्रफल A=\frac{bh}{2}.

कोज्या सूत्र के अनुसार, c^2=a^2+b^2-2ab\cos C=a^2+b^2-2b\sqrt{a^2-h^2}, 

अतः h^2=a^2-\left(\frac{a^2+b^2-c^2}{2b}\right)^2. ,

अतः

\begin{matrix}A^2&=&
\frac{b^2h^2}{4}=\frac{b^2\left(a^2-\left(\frac{a^2+b^2-c^2}{2b}\right)^2\right)}{4}=\frac{(2ab)^2-(a^2+b^2-c^2)^2}{16} =
\frac{(2ab-(a^2+b^2-c^2))(2ab+(a^2+b^2-c^2))}{16}=\\
\\
&=&\frac{(c^2-(a-b)^2)((a+b)^2-c^2)}{16}=\frac{(c-a+b)(c+a-b)(a+b-c)(a+b+c)}{16}=(s-a)(s-b)(s-c)s\\
\end{matrix}

श्रेणी:ज्यामिति
श्रेणी:त्रिभुज
श्रेणी:क्षेत्रफल
ब्रह्मगुप्त का सूत्र

**[[ब्रह्मगुप्त]] का सूत्र** किसी चक्रीय चतुर्भुज का क्षेत्रफल निकालने का सूत्र है यदि उसकी चारों भुजाएँ ज्ञात हों। उस चतुर्भुज को चक्रीय चतुर्भुज कहते हैं जिसके चारों शीर्षों से होकर कोई वृत्त खींचा जा सके।I

## सूत्र
right|thumb|200px|a, b, c, d भुजाओं वाला चक्रीय चतुर्भुज
यदि किसी चक्रीय चतुर्भुज की भुजाएँ a, b, c, तथा d हों तो उसका क्षेत्रफल

:  A= \sqrt{(s-a)(s-b)(s-c)(s-d)}

जहाँ **s** उस चक्रीय चतुर्भुज का अर्धपरिमाप है, अर्थात्

: s=\frac{a+b+c+d}{2}

ज्ञातव्य है कि हीरोन का सूत्र, ब्रह्मगुप्त के सूत्र की एक विशेष स्थिति है जब **d=0**. क्योंकि एक भुजा के शून्य हो जाने पर चतुर्भुज, त्रिभुज बन जाता है और प्रत्येक त्रिभुज 'चक्रीय' है (सभी त्रिभुजों के तीनों शीर्षों से होकर वृत्त खींचा जा सकता है।)।

उपर्युक्त नियम ब्राह्मस्फुटसिद्धान्त के गणिताध्याय के क्षेत्रव्यवहार के श्लोक १२.२१ में वर्णित है-
: * स्थूलफलम् त्रिचतुर्भुज-बाहु-प्रतिबाहु-योग-दल-घातस्। 
: * भुज-योग-अर्ध-चतुष्टय-भुज-ऊन-घातात् पदम् सूक्ष्मम् ॥

: *(त्रिचतुर्भुज ([[चक्रीय चतुर्भुज]]) का स्थूल क्षेत्रफल (appx। area) उसकी आमने-सामने की भुजाओं के योग के आधे के गुणनफल के बराबर होता है। तथा 
: *सूक्ष्म क्षेत्रफल (exact area) भुजाओं के योग के आधे में से भुजाओं की लम्बाई क्रमशः घटाकर और उनका गुणा करके वर्गमूल लेने से प्राप्त होता है। )

## विशेष स्थितियाँ
***[[वर्ग]] के लिए** : b=c=d=a,\quad p=2a **अतः** S = \sqrt{a^4} = a^2\,

***[[आयत]] के लिए**: a=b=L,\quad c=d=l,\quad p=(L+l) **अतः** S = \sqrt{L^2\cdot l^2} = L\cdot l\,

***[[त्रिभुज]]** के लिए: d=0\quad रखने पर **[[हीरोन का सूत्र]]** मिलता है।

## उपपत्ति
right
माना चक्रीय चतुर्भुज ABCD की भुजाएँ p, q, r, s हैं। अतः ABCD का क्षेत्रफल त्रिभुज ADB तथा BCD के क्षेत्रफल के योग के बराबर होगा।

:S = \frac{1}{2}pq\sin A + \frac{1}{2}rs\sin C
चूंकि ABCD चक्रीय चतुर्भुज है, अतः

:\angle DAB = 180^\circ - \angle DCB

तथा
:S = \frac{1}{2}pq\sin A + \frac{1}{2}rs\sin A
:(S)^2 = \frac{1}{4}\sin^2 A (pq + rs)^2
:4(S)^2 = (1 - \cos^2 A)(pq + rs)^2 \,
:4(S)^2 = (pq + rs)^2 - cos^2 A (pq + rs)^2 \, -- (१)

त्रिभुज ADB अत्था BDC में कोज्या सूत्र लगाने पर
:BD^2 = p^2 + q^2 - 2pq\cos A = r^2 + s^2 - 2rs\cos C \,

चूँकि :\angle DAB = 180^\circ - \angle DCB अतः cos C = -cos A ; अतः
:2\cos A (pq + rs) = p^2 + q^2 - r^2 - s^2 \,

यह मान समीकरण (१) में रखने पर,
:4(S)^2 = (pq + rs)^2 - \frac{1}{4}(p^2 + q^2 - r^2 - s^2)^2
:16(S)^2 = 4(pq + rs)^2 - (p^2 + q^2 - r^2 - s^2)^2 \,
:= ( (p+q)^2 - (r-s)^2 )( (r+s)^2 - (p-q)^2 ) \,
:= (p+q+r-s)(p+q+s-r)(p+r+s-q)(q+r+s-p) \,

T = \frac{p+q+r+s}{2}, रखने पर
:(S)^2 = (T-p)(T-q)(T-r)(T-s) \,
:S = \sqrt{(T-p)(T-q)(T-r)(T-s)}
इतिसिद्धम्

## सामान्यीकरण
यदि दिया हुआ चतुर्भुज चक्रीय चतुर्भुज न हो तो उसके क्षेत्रफल के लिये व्यंजक दिया जा सकता है।

माना किसी चतुर्भुज की भुजाएँ a, b, c, हैं तथा उसके आमने-सामने के कोणों का योग 2θ हो तो
: S = \sqrt{(s-a)(s-b)(s-c)(s-d)-abcd\cos^2\theta}
यह **ब्रेटश्नीडर का सूत्र** (Bretschneider's formula) कहलाता है।

## सन्दर्भ

## इन्हें भी देखें
* ब्रह्मगुप्त
* चक्रीय चतुर्भुज
* ब्रह्मगुप्त प्रमेय
* ब्रह्मगुप्त सर्वसमिका

## बाहरी कड़ियाँ
*Brahmagupta’s derivation of the area of a cyclic quadrilateral

श्रेणी:क्षेत्रफल
श्रेणी:ज्यामिति
श्रेणी:ब्रह्मगुप्त
पोस्ट आफिस बॉक्स (विद्युत)

**पोस्ट आफिस बक्स** (Post Office Box), ह्वीटस्टोन सेतु (Wheatstone bridge) का एक रूप है। यह पहले डाकखाने में तारों का प्रतिरोध ज्ञात करने में प्रयुक्त होता था, इसी कारण उसका नाम 'पोस्ट आफिस बक्स' पड़ गया।

प्रतिरोध मापन के कई ढंग प्रयोग में लाए जाते हैं। किंतु अधिकांश ढंग ह्वीटस्टोन सेतु (Wheatstone bridge) के सिद्धांत पर ही आधारित हैं। इसमें चार प्रतिरोधक लगे रहते हैं जिनमें से तीन ज्ञात रहते हैं और चौथे को निकालना रहता है। दो प्रतिरोधक एक श्रेणी में और शेष दोनों को एक दूसरी श्रेणी में जोड़कर दोनों श्रेणियों को समांतर क्रम में जोड़ दिया जाता है। इसमें एक धारामापी और बैटरी रहते हैं। एक विसर्पी (खिसकनेवाली) कुंजी द्वारा धारामापी का एक ऐसा स्पर्श बिंदु ज्ञात करते हैं जिससे कुंजी का स्पर्श हो जाने पर गैलवैनोमीटर में कोई विक्षेप नहीं होता, अर्थात् उसमें कोई धारा प्रवाहित नहीं होती। ऐसी दशा में उस बिंदु को शून्यविक्षेप स्थिति (null point) कहते हैं और व्हीटस्टोन सेतु संतुलित कहलाता है। यदि तीन प्रतिरोधकों के मान ज्ञात हों तो चौथे के मान का ज्ञात कर सकते हैं।

प्रत्येक निष्पत्ति भुजाओं में १०,१०० और १००० ओम के प्रतिरोधक श्रेणीक्रम में जुड़े रहते हैं। तीसरी भुजा में १ ओम से लेकर ४००० ओम तक के प्रतिरोधक श्रेणीक्रम में लगे रहते हैं। प्रतिरोधक बाहर से जोड़ा जाता है और बैटरी भी बाहर से ही जोड़ी जाती है। गैलवैनोमीटर और बैटरी परिपथों में एक एक कुंजी (plug key) लगी रहती हैं। अज्ञात प्रतिरोधक का मान निकालने के पहले गैलवेनोमीटर तथा बैटरी को जोड़ देते हैं। इसके उपरांत ऊपर की संगत भुजाओं में १०,१० ओम की प्रतिरोध लगाकर, तीसरी भुजा में से कुछ प्रतिरोध लगाते हैं। फिर बैटरी की कुंजी का दबाकर गैलवेनोमीटर वाली कुंजी को दबाते हैं और गैलवेनोमीटर में विपेक्ष देखते हैं। इस प्रयोग को तीसरी भुजा के प्रतिराध को बढ़ाते हुए बार-बार करते हैं। जिस समय तीसरी भुजा में १ ओम का अंतर करने से गैलवैनोमीटर का विक्षेप एक दिशा से दूसरी दिशा में बदल जाए तो समझ लेना चाहिए कि अज्ञात प्रतिरोधक का मान उन्हीं दोनों मानों के बीच में है। फिर ऊपरवाली संगत भुजाओं में क्रमश: १०० ओम १० ओमवाले अवरोध रखकर प्रयोग करते हैं। जिस दशा में दाब कुंजियों के दबाने पर गैलवैनोमीटर में कोई विक्षेप न हों उस समय सेतु संतुलित होता है और चौथे प्रतिरोध का मान सूत्र से निकाल लेते हैं।

व्हीटस्टोन (Wheatstone) सेतु के सिद्धांत पर बने हुए अन्य प्रतिरोधमापी यंत्रों में से कुछ निम्नलिखित हैं :

(१) मीटर सेतु (Meter bridge),

(२) कैरीफास्टर सेतु; (Careyfoster bridge)

(३) कैलेंडर-ग्रिफिथ्स सेतु, (Calender Griffiths bridge)

श्रेणी:विद्युत उपकरण
काकोरी (मंगल ग्रह)

**काकोरी (मंगल ग्रह)** पृथ्वी से करोड़ों मील दूर मंगल ग्रह पर स्थित एक क्रेटर का नाम है। इसका व्यास 29.7 किलोमीटर है और यह मंगल ग्रह के अक्षांश 41.8 व देशांतर 29.9 पर स्थित है। सन् 1976 में इसका नामकरण भारत के एक ऐतिहासिक शहर काकोरी के नाम पर किया गया था।

## सन्दर्भ

## बाहरी कड़ियाँ
* काकोरी (मंगल ग्रह) - जियोहैक पर काकोरी क्रेटर की स्थिति
* मंगल ग्रह पर काकोरी - जिसमें चित्र को बड़ा करके दिखाया गया है
* मंगल ग्रह पर क्रेटर्स की सूची - अंग्रेजी विकिपीडिया से

श्रेणी:मंगल ग्रह
काकोरी (बहुविकल्पी)

* काकोरी, भारतवर्ष का एक ऐतिहासिक शहर।
* काकोरी (मंगल ग्रह), पृथ्वी से करोड़ों मील दूर मंगल ग्रह का एक क्रेटर।
* काकोरी काण्ड, हिन्दुस्तान में ब्रिटिश राज के दौरान घटी एक प्रमुख घटना।
कर्ण झील

**कर्ण झील** हरियाणा के करनाल शहर के पास स्थित है।
यह राज्य की राजधानी चंडीगढ तथा राष्ट्रीय राजधानी दिल्ली दोनों से लगभग १२५ किमी की दूरी पर है। इस कारण से यह स्थान इन दो महत्वपूर्ण स्थानों के यात्रियों के लिये विश्राम स्थल का कार्य करता है।

## आवागमन
* राष्ट्रीय राजमार्ग १ पर स्थित यह झील चंडीगढ तथा दिल्ली दोनों से लगभग १२५ किमी की दूरी पर है। 
* निकटतम रेलवे स्टेशन करनाल है।
* निकटतम हवाई अड्डे चंडीगढ तथा दिल्ली हैं।

## इतिहास व लोक मान्यता
महाभारत के प्रमुख पात्र कर्ण को यह दुर्योधन ने इस प्रदेश का राज्य सौंपा था। ऐसी मान्यता है कि इस झील में कर्ण स्नान किया करते थे तथा इसी स्थान पर उन्होंने अपने कवच कुण्डल भगवान इन्द्र को दान किए थे, जिसके परिणामस्वरूप इतिहास में वे दानवीर कर्ण के नाम से प्रसिद्ध हुए।

मान्यता है कि इस स्थान को कर्ण ताल कहा जाता था, जो कालांतर में करनाल कहा जाने लगा।

## '''खानपान'''
कर्ण झील पर मिलने वाला खाना 
* फास्टफूड कोर्ट 
* साउथ इंडियन फ़ूड 
* चाइनीस फ़ूड

## सन्दर्भ

श्रेणी:भारत की झीलें
श्रेणी:करनाल
श्रेणी:हरियाणा में पर्यटन आकर्षण
कॅप्लर-६९ तारा

**कॅप्लर-६९** (Kepler-69) पृथ्वी से २,७०० प्रकाश-वर्ष की दूरी पर आकाश में हंस तारामंडल के क्षेत्र में स्थित एक हमारे सूरज के जैसा G-श्रेणी का मुख्य अनुक्रम तारा है। १८ अप्रैल २०१३ को वैज्ञानिकों ने इसके इर्द-गिर्द दो ग्रहों की मौजूदगी ज्ञात होने की घोषणा करी। शुरु में उनका अनुमान था कि इनमें से एक 'कॅप्लर-६९सी' द्वारा नामांकित ग्रह इस ग्रहीय मंडल के वासयोग्य क्षेत्र में स्थित है लेकिन बाद में यह स्पष्ट हुआ कि यह वास-योग्य क्षेत्र से अन्दर है। इसका अर्थ था कि यह हमारे सौर मंडल के शुक्र जैसी परिस्थितियाँ रखता होगा और यहाँ जीवन का पनप पाना बहुत कठिन है।

## विवरण
कॅप्लर-६९ G-श्रेणी का तारा है। इसका द्रव्यमान (मास) हमारे सूरज का ८१% और व्यास हमारे सूरज के व्यास का ९३% है। इसका सतही तापमान ५६३८ कैल्विन है जो हमारे सूरज के ५७७८ कैल्विन के सतही तापमान के आसपास ही है। पृथ्वी से इसकी चमक (सापेक्ष कांतिमान) लगभग +१३.७ मैग्नीट्यूड मापी गई है जो इतनी धुंधली है कि बिना दूरबीन के नहीं देखी जा सकती।

## इन्हें भी देखें
*हंस तारामंडल

## सन्दर्भ

श्रेणी:हंस तारामंडल
श्रेणी:जी-प्रकार मुख्य अनुक्रम तारे
श्रेणी:ग्रहीय मंडल
बिस्मिल (बहुविकल्पी)

* रामप्रसाद 'बिस्मिल', भारतवर्ष के एक प्रमुख क्रान्तिकारी का उपनाम।
* बिस्मिल, तुर्की का एक शहर जिसे भारतीय क्रान्तिकारी के नाम पर बसाया गया।
* बिस्मिल्ला खान, हिन्दुस्तान के एक प्रमुख शहनाई वादक।
ऐम्पियर घंटा

**ऐम्पियर-घंटा** (ampere-hour या amp-hour ; संकेत Ah, AHr, A·h, A h) विद्युत आवेश की इकाई है। एक एम्पीयर-घण्टा 3600 कूमॉम्ब के बराबर होता है। एम्पीयर-घंटा का उपयोग विद्युतरासायनिक मापनों में प्रायः होता है (जैसे बैटरी की क्षमता, विद्युत लेपन आदि)।

:: \mathrm{Ah}=(3600\,\mathrm{s})(\mathrm{A})=3600\,\mathrm{s}\Bigg(\frac{\mathrm{C}}{\mathrm{s}}\Bigg)=3600\,\mathrm{C}


एम्पीयर-घंटा का हजारवाँ भाग **मिलीऐम्पीयर-घंटा** (mAh या mA·h) कहलाता है जो प्रायः प्रयुक्त होते हुए देखने को मिलता है। **मिलीऐम्पीयर-सेकेण्ड** (mAs or mA·s) का प्रयोग एक्स-किरणिमेजिंग में होता है।

श्रेणी:मापन
श्रेणी:इकाई
समझ झरोखा

**समझ झरोखा** बच्चों की एक हिन्दी पत्रिका है। यह भोपाल से निकलनेवाली मासिक पत्रिका है। मध्यप्रदेश में आदिवासी शैक्षणिक संस्थाओं में अध्ययन करने वाले बच्चों के बौद्धिक विकास के लिए आदिम जाति कल्याण विभाग के अंतर्गत संचालित वन्या द्वारा मासिक बाल पत्रिका समझ झरोखा का प्रकाशन किया जा रहा है।
## सन्दर्भ

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
मद्रास दिवस

**मद्रास दिवस** (या **मद्रास डे**) तमिलनाडु राज्य की राजधानी मद्रास शहर (चेन्नई) में मनाया जाने वाला एक समारोह दिवस है। यह हर वर्ष 22 अगस्त के दिन मनाया जाता है और इसको यह नाम शहर के नाम पर मिला है। 1639 में इसी दिन ईस्ट इंडिया कंपनी ने कोरोमंडल तट पर जमीन खरीदी थी जहाँ उन्होंने मद्रास शहर की नींव रखी। यह जमीन सेंट जॉर्ज फोर्ट के निर्माण के लिए ब्रिटिश ईस्ट इण्डिया कंपनी द्वारा चन्द्रागिरी के महराजा से खरीदी गई थी। इस दिवस पर कई आयोजन आयोजित किए जाते हैं जिनमें शहर के नागरिक हिस्सा लेते हैं।

## सन्दर्भ

श्रेणी:चेन्नई
श्रेणी:तमिलनाडु का इतिहास
प्राणवाद

एक सामान्य अवैयक्तिक शक्ति पर विश्वास **प्राणवाद** (Animatism) कहलाता है। इसे 'सप्राणवाद', 'सचेतनवाद', 'जीवात्मावाद' आदि भी कहते हैं। उपरोक्त विश्वास के लिए 'एनिमेटिज्म' नामक शब्द ब्रितानी नृविज्ञानशास्त्री रॉबर्ट मैरेट द्वारा प्रयुक्त हुआ था।

दार्शनिक भाषा में प्राणवाद वह सिद्धांत है जिसके अनुसार भौतिक पदार्थों एवं प्राकृतिक घटनाओं के अंतस्थल में भी (जिनकी व्याख्या वैज्ञानिक व्यक्ति एकमात्र नैसर्गिक नियमों के अन्वेषण और प्रतिपादन द्वारा करते हैं) इच्छाशक्ति के अस्तित्व पर विश्वास किया जाता है।

## परिचय
कुछ व्यक्ति जड़ प्रपंच अथवा प्राकृतिक पदार्थों में आत्माओं (spirits) या जीवात्माओं (souls) का तो अस्तित्व स्वीकार नहीं करते, परंतु उनमें भी एक प्रकार का व्यक्तित्व और इच्छाशक्ति या समीहा (will) मानते हैं। उदाहरणार्थ, वे यह तो नहीं कहेंगे कि कीट पंतगों, पेड़ पौधों ग्रह उपग्रहों या तारागण आदि में मनुष्य की जैसी आत्माएँ हैं, परंतु वे यह विश्वास अवश्य करते हैं कि इस प्रकार के पदार्थों में भी इच्छाशक्ति या समीहा होती है। मानवों की ऐसी ही आस्था को प्राणवाद कहते हैं।

कुछ विचारकों एवं आधुनिक वैज्ञानिकों की दृष्टि में सर्वजीववाद या जड़समीहावाद मानव का एक प्रारंभिक विश्वासमात्र है, प्रमाणपुष्ट सिद्धांत नहीं। उनके अनुसार वह मनुष्य के उन मानसिक प्रयत्नों में से एक है जो उसने अपने बौद्धिक जीवन के शैशवकाल में जड़ जगत् के क्रियाकलाप को समझने के लिए किए। चूँकि उसने अपनी अनेक शारीरिक क्रियाओं को अपनी व्यक्तिगत समीहा से समुद्भूत या संचालित होती हुई अनुभव किया था, अत: यह उसके लिए स्वाभिक ही था कि वह समय समय पर घटनेवाली या सतत होनेवाली प्राकृतिक घटनाओं का भी उद्गम एक प्रकार की व्यक्तिगत समीहा या इच्छाशक्ति को ही माने। परंतु उसकी यह मान्यता या आस्था मानवीय क्रियाओं और प्राकृतिक घटनाओं के अपर्याप्त एवं केवल बाह्य सादृश्य पर ही आधारित होने के कारण तार्किक दृष्टि से समीचीन नहीं समझी जाती और उसे आवश्यक एवं संबंधित तथ्यों के निरीक्षण न करने के दोष से युक्त भी कहा जा सकता है। जब स्वयं मनुष्य के शरीर की भी अनेक क्रियाएँ, जैसे हृदय की गति, रक्त का संचरण, पाचनक्रिया आदि, उसकी ऐच्छिक क्रियाएँ नहीं कही जा सकतीं, तो फिर यह कैसे कहा जा सकता है कि वृक्षादि के विकास एवं ग्रहों के गमनादि की क्रियाएँ समीहापूर्वक संचालित होती हैं?

श्रेणी:मानवशास्त्र
निहारी

**निहारी** () पाकिस्तान, भारत और बांग्लादेशी पकवान है। इसे समान्यतः कम पकाये हुए भैंसे, मेमने अथवा बकरी के मास के सहित इनके मस्तिष्क या अस्थि मज्जा साथ परोसा जाता है।

## यह [[पकवान]] मुख्यतः सुबह के समय खाया जाता है।
सुबह के नाश्ते पे खाने जानेवाला व्यंजन उत्तर भारतीय भाषाओं में निहारी कहते है।

## इतिहास
कुछ स्रोतों के अनुसार: निहारी का उत्पत्ति मुग़ल साम्राज्य के पतन के समय अट्ठारवीं सदी के दौरान पुरानी दिल्ली (जामा मस्जिद एवं दरियागंज इलाकों में) हुआ। मुसलमान नवाब शुबह जल्दी उठकर निहारी का सेवन करते थे और बाद में लम्बे समय तक विराम करने के पश्चात दोपहर की नमाज पढ़ने जाते थे। उसके बाद यह मजदूर लोगों में भी प्रचलन में आ गयी और नाश्ते के रूप में प्रसिद्ध भोजन बना।

अन्य वैकल्पिक कथाओं के अनुसार यह वर्तमान उत्तर प्रदेश के लखनऊ की शाही रसोइयों से होते हुए प्रसिद्धि हासिल करने के बाद मुस्लिम नवाबों की रसोई में पहुँचा।

निहारी दक्षिण एशियाई मुसलमानों के समग्र भोजन के साथ विकसित हुआ। यह बांग्ला देश के कुछ भागो, मुख्यतः ढाका चिटगाँव में पुराने समाय से लोकप्रिय है। लोग एक पूरी रात के लिए इसे पकाते थे और सुबह सूर्योदय के समय इसका भोजन किया करते थे। यह पाकिस्तान में राष्ट्रीय व्यंजन के रूप में प्रसिद्ध खाद्य है। भोजन परोसते समय इसे थाली में चरपराहट और स्वाद के लिए रखा जाता है। यह भोजन में मूल रूप से चरपराहट और बनावट पर असंख्य विविधताएँ लाने में सहायक है।

## दवा के रूप में
निहारी का उपयोग जुकाम, नासास्त्राव और बुखार के समय घरेलू उपचार की तरह किया जाता है। पुरानी मनगढ़ंत कथाओं के अनुसार सैकड़ों वर्ष पूर्व दिल्ली में हाकिमों द्वारा इसे दवा के रूप में दिया जाता था।

## सर्वमान्यता
निहारी मुख्यतः दिल्ली के मुस्लिमों का व्यंजन था जो पाकिस्तान की स्वतंत्रता के पश्चात बहुत से रसोइये कराची सहित कुछ पूर्वी भागों (जो अब बांग्लादेश में हैं) में विस्थापित हो गये और भोजनालय स्थापित कर लिए। कराची में, निहारी ने पुरी तरह से सफलता प्राप्त की और शीघ्र ही पुरे पाकिस्तान में लोकप्रिय हो गया।

## विविधता
निहारी का हैदराबादी रूप में गोस्त अस्थि और जीभ को साथ में परोसा जाता है। निहारी के अन्य रूपों में कई ब्राण्ड कम्पनियों द्वारा शिघ्र पकने वाले मसाला व्यंजनों के प्रसार के कारण लोकप्रिय व्यंजन है।

लखनऊ में निहारी को बहुपरती कुल्चा के रूप में परोसा जाता है। यह गोल दरवाजा, चौक क्षेत्र के निकट की टुण्डे कबाब की दुकानों पर उपलब्द्ध है।

*नल्ली निहारी* इसका ही एक और रूपांतरण है जो मज्जा अस्ति के साथ बनाया जाता है।

## इन्हें भी देखें

## सन्दर्भ

## बाहरी कड़ियाँ
* निहारी व्यंजन
* हाजी नूरा की निहारी
* निहारी व्यंजन बनाने के लिए विडियो
* पाया निहारी व्यंजन - हैदराबाद प्लैनेट डॉट कॉम
* खानापकाना डॉट कॉम पर निहारी व्यंजन

श्रेणी:पाकिस्तानी सूप और मुरब्बा
श्रेणी:तेलंगाना का खाना
श्रेणी:बांग्लादेशी मांस पकवान
श्रेणी:पाकिस्तानी मांस पकवान
श्रेणी:हैदराबादी खाना
श्रेणी:मुग़लाई खाना
श्रेणी:लाहौरी खाना
श्रेणी:दक्षिण एशियाई करी
श्रेणी:मुहाजिर खाना
श्रेणी:भारतीय मांस पकवान
श्रेणी:भारतीय खाना
निकोबार द्वीपसमूह

thumb|300x300px|निकोबार द्वीपसमूह एशिया में
thumb|300x300px|निकोबार द्वीपसमूह का नक्शा
**निकोबार द्वीपसमूह** है द्वीपसमूह भारत में। ये हिन्द महासागर में है और 150 किलोमीटर की दूरी आचेह, सुमात्रा से। अंडमान सागर है निकोबार द्वीपसमूह और थाईलैंड के बीच। ये 1,300 किलोमीटर की दूरी के बारे में स्थित भारत मुख्यभूमि से। राजनीतिक रूप से ये द्वीपसमूह अण्डमान और निकोबार द्वीपसमूह का हिस्सा है।

यूनेस्को ने बड़ा निकोबार को घोषित किया एक बायोस्फियर भंडार के विश्व नेटवर्क। 

## भूगोल और जनसंख्या वर्ग
निकोबार द्वीपसमूह में 1,648.13 वर्ग किलोमीटर है और 36,844 लोग उनपर रहते हैं। द्वीपों में ही, तीन तरह के क्षेत्रों
होते हैं:

**उत्तरी समूह**:
* कार निकोबार
* बट्टिमालय 
**केंद्रीय समूह**:
* चौरा द्वीप, 
* तेरेस्सा द्वीप 
* बोमपुक 
* कत्चल द्वीप
* कमोर्ता
* नन्कोव्री द्वीप
* ट्रिन्केट द्वीप
* मन द्वीप
* तिल्लांगचोंग
**दक्षिणी समूह**:
* ग्रेट निकोबार
* लिटिल निकोबार 
* कोंदुल द्वीप
* पुलोमिलो द्वीप
* मेरोए 
इंदिरा प्वाइंट (6°45'10"N 93°49'36"E) है भारत का सबसे दक्षिणी जगह। 

## प्रकृति
[thumb|एक [Nicobar pigeon|निकोबार कबूतर]]
निकोबार द्वीपों है महान द्वीप चाप का हिसा है चाप के द्वारा बनाई गई की टक्कर इंडो-ऑस्ट्रेलियाई प्लेट के यूरेशियाई प्लेट के साथ। ये टक्कर ने हिमालय को बनाया और इन्डोनेशियाई द्वीपों को उठा लिया। 

## विश्व बायोस्फीयर रिजर्व
पर 31 मई, 2013 को यह सूचना मिली थी कि निकोबार द्वीप समूह घोषित किया गया है के रूप में विश्व बायोस्फीयर रिजर्व द्वारा यूनेस्को.

## इन्हें भी देखें
* निकोबारी लोग
* निकोबारी भाषाएँ
* शॉपमें लोगों
* 1881 निकोबार द्वीप समूह में भूकंपn
* ग्रेट निकोबार बायोस्फीयर रिजर्व
* ग्रेट निकोबार
* मलेशिया एयरलाइंस की उड़ान MH370
* हिंद महासागर

## सन्दर्भ

श्रेणी:अण्डमान और निकोबार द्वीपसमूह
श्रेणी:हिन्द महासागर के द्वीपसमूह
श्रेणी:अण्डमान और निकोबार द्वीपसमूह के द्वीप
श्रेणी:भारत के क्षेत्र
श्रेणी:भारत के ज्वालामुखी
वैद्युत तथा एलेक्ट्रानिक मापक यंत्र

नीचे वैद्युत तथा एलेक्ट्रॉनिक मापक यंत्रों की सूची दी गयी है:

श्रेणी:मापन उपकरण
श्रेणी:विद्युत उपकरण
इज़राइल की संस्कृति

**इसराइल की संस्कृति** विविध और गत्यात्मक है जिसमें पश्चिमी सांस्कृतिक प्रभाव के साथ-साथ पूर्वी संजातीय और धार्मिक परंपराओं का संश्लेषण संयोजित है। 1948 में आधुनिक इसराइल की स्थापना से बहुत पहले ही इसराइली संस्कृति की जड़ें विकसित हो चुकि थीं। इसमें प्रवासी यहूदियों के इतिहास, 19वीं सदी के अन्तिम वर्षों में शुरू हुए ज़ियोनिस्ट आंदोलन की विचारधारा के साथ-साथ अरब इसराइली आबादी व अन्य अल्पसंख्यकों के इतिहास और परंपराओं की झलक दिखती है।

तेल अवीव और यरुशलम को इसराइल के मुख्य सांस्कृतिक केन्द्र माना जाता है। *[[दि न्यू यॉर्क टाइम्स|न्यूयॉर्क टाइम्स]]* ने तेल अवीव को "शांत भूमध्य की राजधानी" वर्णित किया गया है, लोनली प्लैनेट ने रात के जीवन के लिए इसे शीर्ष दस शहरों में स्थान दिया है और नेशनल ज्योग्राफिक ने इसे शीर्ष दस समुद्र तट के शहरों में से एक कहा है।

इसराइल में 200 से अधिक संग्रहालय हैं जो दुनिया में प्रति व्यक्ति संग्रहालयों की संख्या के अनुसार सबसे अधिक है। इन संग्रहालयों में सलाना लाखों आगंतुक आते हैं। मुख्य कला संग्रहालय तेल अवीव, यरुशलम, हाइफ़ा और हेर्ज़लिया में हैं। इसराइल फिलहार्मोनिक ऑर्केस्ट्रा देश भर के आयोजन स्थलों के साथ-साथ विश्व के कई अन्य देशों में अपनी संगीत कला की प्रदर्शनी करता है। देश के लगभग हर शहर के अपने ऑर्केस्ट्रा हैं और ज्यादातर संगीतकारों की पृष्ठभूमि पूर्व सोवियत संघ है। इसराइल के पारंपरिक लोक नृत्यों में होरा और येमेनाइट नृत्य शामिल हैं। इसराइल की आधुनिक नृत्य कम्पनियाँ जैसे बातशेवा डांस कंपनी दुनिया भर में अत्यधिक प्रशंसित हैं। राष्ट्रीय थियेटर हबीमा 1917 में स्थापित किया गया था। इसराइली फ़िल्म निर्माताओं और अभिनेताओं ने कई अंतरराष्ट्रीय फिल्म समारोहों में पुरस्कार जीते हैं। 1980 के दशक के बाद से इसराइली साहित्य का व्यापक रूप से अनुवाद किया गया है और कई इसराइली लेखकों को अंतरराष्ट्रीय मान्यता हासिल हुई है।


श्रेणी:पश्चिम एशिया की संस्कृति
केल्विन सेतु

**केल्विन सेतु** (Kelvin bridge) छोटे प्रतिरोध (१ ओम से कम) को मापने वाला विद्युत उपकरण है। इसे 'केल्विन द्विसेतु' (Kelvin double bridge) भी कहते हैं। कुछ देशों में इसे 'थॉमसन सेतु' के नाम से भी जाना जाता है।

एक ओम से कम प्रतिरोध का मापन करने वाले उपकरण प्रायः 'लघु-प्रतिरोध ओह्ममापी', 'मिली-ओममापी' या 'माइक्रो-ओममापी' कहलाते हैं। कुछ वाणिज्यिक रूप से उपलब्ध केल्विन-सेतु १ माइक्रो ओम से लेकर 25 Ω तक के प्रतिरोधों के मापन में २% तक की मापन-यथार्थता देने में सक्षम हैं। 

## कार्य सिद्धान्त
इस सेतु का कार्य ह्वीटस्टोन सेतु जैसा ही है। इसमें अन्तर केवल यह है कि इसमें कुछ अतिरिक्त प्रतिरोध भी हैं। ये कम मान वाले अतिरिक्त प्रतिरोध मापन की त्रुटियों को कम करने के उद्देश्य से लगाए गये हैं।

केल्विन-सेतु में दो 'अनुपाती भुजाएँ' (ratio arms) हैं। बाहरी अनुपाती भुजाओं में ज्ञात प्रतिरोध हैं जबकि आन्तरिक अनुपाती भुजाओं का उपयोग धारामापी के एक सिरे को समुचित बिन्दु पर जोड़ने में किया जाता है।

प्रतिरोधों को समंजित (ऐडजस्ट) करने के बाद जब यह सेतु संतुलित हो जाता है (धारामापी का विक्षेप शून्य हो जाता है) उस दशा में,
::R_x=R_2 \cdot \frac{R_3}{R_4}+R \cdot \frac{R_3 \cdot R'_4 - R'_3 \cdot R_4}{R_4 \cdot \left(R+R'_3 + R'_4\right)}

प्रतिरोध *R* का मान जितना कम हो सके उतना ही अच्छा है (जिस प्रतिरोध को मापना है, उससे कम मान का होना चाहिए)। इसीलिए इसे मोटे कॉपर रॉड से बनाया जाता है। यदि R_3 \cdot R'_4 = R'_3 \cdot R_4 की शर्त पूरी होती है तो (तथा *R* का मान छोटा है), तो समीकरण का अन्तिम पद नगण्य हो जाएगा तथा,

::R_x \approx R_2 \cdot \frac{R_3}{R_4}

जो व्हीटस्टोन सेतु के तुल्य है।

## इन्हें भी देखें
* ह्वीटस्टोन सेतु
* ओममापी

## बाहरी कड़ियाँ
*Kelvin Bridge
*Kelvin Bridge KB3 Data Sheet
*Valhalla 4100 ATC Low-Range Ohmmeter specifications
*Methods of Measuring Electrical Resistance - Edwin F. Northrup, 1912, full-text on Google Books - see chapter 6

श्रेणी:विद्युत मापन
श्रेणी:मापन उपकरण
विश्व हिन्दी संस्थान

**विश्व हिन्दी संस्थान** कनाडा की एक हिन्दीसेवी संस्था है। यह 'प्रयास' नामक एक हिंदी ई-पत्रिका प्रकाशित करती है। इसके अतिरिक्त यह संस्था लंबे समय से हिंदी सेवा में संलग्न हिंदी कवियों तथा साहित्यकारों को “आजीवन हिंदी सेवा सम्मान” द्वारा सम्मानित करती है। 

## बाहरी कड़ियाँ
*विश्व हिन्दी संस्थान, कनाडा का जालघर

श्रेणी:हिन्दी सेवी संस्थाएँ
पूर्वोत्तर हिन्दी अकादमी, शिलांग

**पूर्वोत्तर हिन्दी अकादमी** मेघालय की राजधानी शिलांग स्थित एक हिन्दीसेवी संस्था है। इसकी स्थापना 1990 में हुई थी। अकादमी वहाँ के अहिन्दी भाषी लोगो के मन में हिन्दी के प्रति लगाव की भावना जगा कर उन्हें हिन्दी से जोड़ने के लिए प्रयासरत है। यह संस्था पूर्वोत्तर की स्थानीय भाषाओं जैसे खासी, बोरो, असमी, मणिपुरी और बांग्ला के विकास और समन्वय के लिए भी काम कर रही है।

भारतीयता के वृहद उद्देश्य से काम कर रही इस संस्था के उद्देश्यों में कला और संस्कृति का प्रचार भी शामिल है। अपने कार्यक्रमों के माध्यम से अकादमी उत्तर-पूर्व के राज्यों के साथ भारत के अन्य राज्यों में सांस्कृतिक आदान-प्रदान के द्वारा राष्ट्रीय एकता को भी विकसित कर रही है। 

## उद्देश्य एवं लक्ष्य
# हिन्दी भाषा, साहित्य तथा नागरी लिपि का भारत के पूर्वोत्तर में प्रचार-प्रसार करना
# अहिन्दी लोगों के कल्याण की विशिष्ट गतिविधियाँ हाथ में लेना तथा उन्हें हिन्दी के माध्यम से आधुनिक भारतीय भाषाओं, साहित्य, कला और संस्कृति के क्षेत्र में शिक्षित करना
# हिन्दी भाषा, साहित्य, कला और संस्कृति के उन्नयन के लिए अहिन्दी भाषी लोगों में अपनत्व का भाव उत्पन्न करना
# पुस्तकों, नियत अवधि की पत्र-पत्रिकाओं का प्रकाशन तथा अन्य भाषाओं (खासी, गारो, असमिया, बोड़ो, मणिपुरी, बांग्ला आदि) के साहित्य का हिन्दी में अनुवाद करना
# अपने बहुभाषी कार्यों एवं अन्य कार्यकलापों के द्वारा भारत के सभी लोगों को एक मञ्च पर लाना
# लोगों के मस्तिष्क में भाईचारा और समानता की भावना का विकास करना
# असमान उद्देश्यों की पूर्ति में लगे हुए अन्य (गैर राजनीतिक) संगठनों के साथ सम्बद्ध होना
# हिन्दी भाषा, कला और सम्स्कृति के क्षेत्र में कार्य करने वाली नवीन मेधा के लिए मञ्च प्रदान करना
# हिन्दी भाषा तथा साहित्य के क्षेत्र में संलग्न वरिष्ट नागरिकों को उनके द्वारा किए गये कार्यों के लिए सम्मानित करना।

श्रेणी:हिन्दीसेवी संस्थाएँ
लक्ष्मीशंकर मिश्र

**डॉ लक्ष्मीशंकर मिश्र 'निशंक' ** (21 अक्टूबर 1918 - ३० दिसम्बर २०११) हिन्दी के साहित्यकार थे। वे 'साहित्य भूषण' के साथ ही हिन्दी संस्थान का 'भारत भारती' जैसे सर्वोच्च सम्मानों से सम्मानित थे।

## जीवन परिचय
श्री लक्ष्मीशंकर मिश्र का जन्म उत्तर प्रदेश के हरदोई जनपद के भगवंतनगर में हुआ था। लखनऊ विश्वविद्यालय से स्नातक करने के बाद उन्होंने आगरा विश्वविद्यालय से स्नातकोत्तर की डिग्री ली। हिन्दी में सवैया साहित्य पर उन्होंने शोध किया। इसके बाद कान्यकुब्ज डिग्री कालेज में 1979 तक उन्होंने शिक्षक के रूप में कार्य किया।

## कृतियाँ
* **प्रबन्ध काव्य** : सुमित्रा

* **खण्ड काव्य** : सिद्धार्थ का गृहत्याग, शांतिदूत, जयभरत, कर्मवीर भरत, संकल्प की विजय, 

* **आत्मकथा** : काव्य प्रज्ञा उद्भास (विभीषण की आत्मकथा), 

* **मुक्तक काव्य** : शतदल, क्रांतिदूत राना बेनीमाधव, अनुपमा, शंख की सॉस, दर्पण, रामलला की किलकारी, मेरी आरम्भिक कविताएं व तूणीर, 

* **ब्रजभाषा काव्य** : प्रेम पियूष, बांसुरी, 

* **अवधी** : काव्य पुरवाई, 

* **गद्य साहित्य** : साहित्यकार का दायित्व (निबंध संग्रह), संस्मरणों का दीप (संस्मरण)

श्रेणी:हिन्दी साहित्यकार
हिन्दी संस्थान

* केंद्रीय हिंदी संस्थान

* उत्तर प्रदेश हिंदी संस्थान, लखनऊ

* विश्व हिंदी संस्थान, कनाडा

श्रेणी:बहुविकल्पी शब्द
फ्रेडरिक प्रथम (पवित्र रोमन सम्राट्)

**फ्रेडरिक प्रथम** (११२३-११९०) जर्मनी का पवित्र रोमन सम्राट् था। वह सुआबिया के ड्यूक फ्रेडरिक का पुत्र था।

## परिचय
फ्रेडरिक प्रथम ११५२ में अपने चाचा कॉनरैड तृतीय के उत्तराधिकारी के रूप में गद्दी पर बैठा। राज्य की स्वतंत्रता और अंततोगत्वा संपूर्ण इटली पर प्रभुत्व स्थापित करना उसकी महत्वाकांक्षाएँ थीं। ११५४ में उसने इटली पर पहला आक्रमण किया। ११५५ में रोम में पोप आद्रियाँ द्वारा सम्राट् के रूप में अपना अभिषेक करा लिया। ११५८ के दूसरे आक्रमण में उसने ब्रेसिया और मिलाँ पर अधिकार कर लिया। जर्मनी लौटकर उसने बोहेमिया हथिया लिया और पोलैंड से कर वसूल करने लगा। पोप आद्रियाँ की मृत्यु के पश्चात् उसने अलेक्ज़ैडर तृतीय के विरुद्ध क्रमश: तीन पोपों को अनधिकारिक रूप से निर्वाचित कराया। इसपर अलेक्जेंडर तृतीय ने उसे और उसके पोप विक्टर को धर्मच्युत कर दिया। ११६२ में मिलाँ को उजाड़ दिया; इसके बाद तो लंबार्डी के सभी नगरों ने उसके सामने हथियार डाल दिए।

११७६ में कोमों में मिलाँ की सेनाओं से बुरी तरह पराजित हुआ। ११८३ में उसने पोप और लंबार्डी के नगरों से संधियाँ कीं। ग्रीस की ओर उसके बढ़ते हुए कदम रोक दिए गए। फिर वह एशिया माइनर की ओर मुड़ा। इसी अभियान में नदी में डूबने से उसकी मृत्यु हो गई।

## सन्दर्भ
श्रेणी:पवित्र रोमन सम्राट्
श्रेणी:जर्मनी के शासक
फैरड

**फैरड** (Farad; संकेत:F) धारिता की इकाई है। यह नाम अंग्रेज भौतिकशास्त्री माइकल फैराडे के नाम पर पड़ा है।

फैराड बहुत बड़ी इकाई है। अतः व्यवहार में माइक्रोफैराड, नैनोफैराड और पिकोफैराड आदि ही अधिक प्रयुक्त होते हैं। 
: 1 फैराड = 106 माइक्रोफैराड = 109 नैनोफैराड = 1012 पिकोफैराड =96500C

: 

## SI गुणक

श्रेणी:एस आई व्युत्पन्न इकाइयाँ
फ्रेडरिक मिशर

**जोहन फ्रेडरिक मिशर** (Johannes Friedrich Miescher / 13 अगस्त 1844 – 26 अगस्त 1895) स्विट्जरलैण्ड के चिकित्सक एवं जीववैज्ञानिक थे। सबसे पहले उन्होंने ही न्यूक्लीक अम्ल (nucleic acid) अलग करने में सफलता प्राप्त की थी। इन्होंंने DNA  की खोज की थी

## सन्दर्भ

श्रेणी:जीव वैज्ञानिक
बो शिलाई

**बो शिलाई** (薄熙来) चीन के भूतपूर्व राजनीतिज्ञ हैं। उनका जन्म ३ जुलाई १९४९ को हुआ। उन्हें डेलियन के मेयर और उसके बाद लियाओनिंग के गवर्नर के पद पर रहते हुए किये गये कार्य से उन्हें प्रसिद्धि मिली। सन् २००४ से नवम्बर २००७ उन्हें चीन गणराज्य के वाणिज्य मन्त्री बनाया गया। सन् २००७ और २०१२ के मध्य उन्हें चीनी कम्युनिस्ट पार्टी के पोलित ब्यूरो सदस्य एवं चोंगचिंग शाखा का सचिव बनाया गया।

चीनी कम्युनिस्ट पार्टी के आठ दिग्गजों में से एक, बो यिबो के पुत्र, बो शिलाई को चीनी राजनीति के एक राजकुमार की तरह देखा जाता है। उनकी मिडिया में नैमित्तिक और करिश्माई छवि विकसित की जो आम तौर पर स्थिर चीनी राजनीति में विचलन चिह्नित किया।

लियाओनिंग में कार्य करने के दौरान, बो ने पूर्वोत्तर क्षेत्र के पुनरोद्धार से सम्बंधित योजना में एक महत्वपूर्ण कार्य हाथ में लिया, लेकिन भ्रष्टाचार में साफ-साफ शामील होने के आरोप लगे एवं "फालुन गोंग" (बौद्ध धर्म का धर्मचक्र सम्बंधी नियम जिसकी शुरुवात चीन में हुई) के विरुद्ध मानवाधिकार हनन का आरोप लगाया गया था।

चोंगचिंग में, बो निरंकुश लोकलुभावनवाद के रूप में जाने गये। उन्होंने संगठित अपराध, लोक कल्याण कार्यक्रमों के बढ़ते खर्च, प्रतिशत जीडीपी विकास दर के लगातार दो अंकों में बने रहने के खिलाफ और सांस्कृतिक क्रांति के दौर में "लाल संस्कृति" को पुनर्जीवित करने के लिए अभियान शुरू किया। बो के समतावादी मूल्यों और उसकी "चोंगचिंग मॉडल" की उपलब्धियों ने देश की बाजार आधारित आर्थिक सुधारों और बढ़ती आर्थिक असमानता के साथ माओवादी और सामाजिक डेमोक्रेट के निरासा से निर्मित चीनी नव वाम का चैंपियन बना दिया।' तथापि, बो के भ्रष्टाचार विरोधी अभियान के कथित अराजकता और अपने अतिकाय व्यक्तित्व के बारे में प्रसंग के साथ उनकी छवि को विवादास्पद बना गई।

## सन्दर्भ

श्रेणी:चीन के लोग
श्रेणी:1949 में जन्मे लोग
जलपाईगुड़ी

**जलपाईगुड़ी** (Jalpaiguri) भारत के पश्चिम बंगाल राज्य के जलपाईगुड़ी ज़िले में स्थित एक शहर है, जो उस ज़िले का मुख्यालय भी है। यह तीस्ता नदी के किनारे और हिमालय की निचली शृंख्लाओं के चरणों में बसा हुआ है। इस से 35 किमी पश्चिम में सिलीगुड़ी बसा हुआ है और दोनों शहरों में विस्तार के कारण इनका एक बृहत-नगरीय क्षेत्र में विलय होता जा रहा है।

## इन्हें भी देखें
* तीस्ता नदी
* सिलीगुड़ी
* जलपाईगुड़ी ज़िला

## सन्दर्भ

श्रेणी:पश्चिम बंगाल के शहर
श्रेणी:जलपाईगुड़ी ज़िला
श्रेणी:जलपाईगुड़ी ज़िले के नगर
*
औपनिवेशिक भारत

150px|thumb|right|20 मई 1498 को वास्को डी गामा के कालीकट पहुंचने के साथ ही भारत के यूरोपीय उपनिवेशीकरण का ग्रहण आरम्भ हो गया।
**औपनिवेशिक भारत**, भारतीय उपमहाद्वीप का वह भूभाग है जिसपर यूरोपीय साम्राज्य था।

: पुर्तगालियों के उपनिवेश
: डच के उपनिवेश ( डच ईस्ट इण्डिया कम्पनी देखें)
: अंग्रेजों द्वारा उपनिवेशीकरण
::(क) ब्रिटिश ईस्ट इण्डिया कम्पनी का शासन (१८५७ तक)
::(ख) प्रत्यक्ष ब्रिटिश राज
: फ्रांसीसी उपनिवेश
: डेनमार्क के उपनिवेश

भारत बहुत दिनों तक इंग्लैंड का उपनिवेश रहा है। सन 1600 ई में स्थापित यह कम्पनी मुगल शासन उत्तराधिकार बनी। प्रारंभ का उद्देश्य व्यापार करना तथा मुंबई कोलकाता और मद्रास के बंदरगाह से होकर शेष भारत में इसका संपर्क रहता था। धीरे-धीरे कंपनी की प्रादेशिक मौत की इच्छा प्रबल होती गई और और शीघ्र विवाह भारत में एक प्रमुख यूरोपीय शक्ति बन गई थी ।
सन 1773 से 1858 ई. तक का युग ऐसा रहा  जिसे हम  दोहरी सरकार का काल कहते हैं।कंपनी के साथ साथ ब्रिटिश संसद में भारतीय प्रशासनिक विषयों में अधिक रुचि लेने लगे। बंगाल में दीवानी अधिकार प्राप्त करने के समय से लेकर सन् 1857 ईसवीं तक कंपनी शासन ने अपने आप को एक ऐसी स्थिति में पाया, जिसे मुगलकालीन प्रशासन उसके अपने साम्राज्यवादी उद्देश्य के अनुरूप नहीं था और भारत जैसे देश में अंग्रेजी प्रशासन की विशेषताएं उत्पन्न करना एक कठिन कार्य था।सन् 1858 से 1947 तक क्राउन की सरकार ने संवैधानिक सीमा में रहते हुए संसदीय संस्थाओं को विकसित करने का अनेक प्रयत्न किया। जिसके फलस्वरूप भारतीय प्रशासन को भी राजनीतिक और आर्थिक सुधारों की दृष्टि से एक नया प्रयोग क्षेत्र माना जाने लगा। रेगुलेटिंग एक्ट से प्रारंभ होने वाले संवैधानिक विकास के चरण जिस महत्वपूर्ण बरसों से गुजरे हैं उसमें 1813, 1833, 1858, 1861, 1893, 1909, 1919 और 1935 महत्वपूर्ण हैं। सन् 1858 में क्राउन द्वारा सत्ता हस्तगत कर लिए जाने पर लंदन में गिरी सरकार की स्थापना हुई और महारानी विक्टोरिया ने उदारवादी घोषणा द्वारा अपनी भावी सुधारों की ओर संकेत किया। 1761 के अधिनियम ने भारत के प्रांतीय और कार्यकारिणी को संगठित बनाया तथा इसके द्वारा आधुनिक प्रांतीय विधान मंडलों की नीव पड़ी। 1858 से 1862 ईसवीं तक की उदारवादी मांगों के फलस्वरुप एक समिति व्यवस्था का जन्म हुआ जिसमें अप्रत्यक्ष चुनाव का वादा किया।
 1 858 के पूर्व प्रशासनिक व्यवस्था:- भारतीय संवैधानिक तथा प्रशासनिक व्यवस्था के विकास में 1773 के अधिनियम का विशेष महत्त्व है। इस अधिनियम के पूर्व भारत में कोई केंद्रीय सत्ता नहीं। ईस्ट इंडिया कंपनी किस शासन शक्तियां तीन स्थानों मुंबई बंगाल और मद्रास में केंद्रित थी।

## इन्हें भी देखें
*ब्रिटिश राज

## बाहरी कड़ियाँ
*जब थरुर ने अंग्रेजों का बैंड बजाया, वीडियो हुआ वायरल (लाइव हिन्दुस्तान)
*8 lessons from Tharoor's electrifying Oxford speech
*क्या हम अंग्रेजों के अत्याचारों को भूलते जा रहे हैं? (कुलदीप नैयर)

श्रेणी:भारत
मद्रास कैफ़े

***मद्रास कैफ़े*** 2013 में प्रदर्शित भारतीय राजनैतिक रहस्यों पर आधारित फ़िल्म है जिसका निर्देशन शूजित सरकार ने किया है। फ़िल्म में जॉन अब्राहम, नर्गिस फ़ख़री और राशी खन्ना मुख्य अभिनय भूमिका में हैं। फ़िल्म ८० के दशक और १९९० के पूर्वार्द्ध को प्रदर्शित कर रही है, जिस समय श्रीलंकाई में गृहयुद्ध चल रहा था और भारत के पूर्व प्रधानमंत्री राजीव गांधी के हत्याकाण्ड को प्रदर्शित किया गया है लेकिन पात्रों का नाम परिवर्तन करके दिखाया गया है।
## पटकथा
फ़िल्म भारत के पूर्व प्रधानमंत्री राजीव गांधी की हत्या पर आधारित है। फ़िल्म की शुरुआत इसी दृश्य के साथ होती है जिसमें रॉ एजेंट विक्रम सिंह (जॉन अब्राहम) चर्च में एक पादरी के सामने स्वीकार करता है कि उन्हें बचाया जा सकता था। वह पुरी कहानी बताता है कि कैसे अलगाववादी संगठन का मुखिया अन्ना (अजय रत्नम) पूर्व प्रधानमंत्री की हत्या की साज़िश रचता है, क्योंकि उसे डर है कि वो सत्ता में दोबारा आ गए तो श्रीलंका में तनाव ख़त्म करने की दिशा में कड़े कदम उठा सकते हैं, जो वो नहीं चाहता था। विक्रम सिंह को भारत सरकार, श्रीलंका भेजती है ताकि वो वहां की सरकार की मददगार तमिल अलगाववादी संगठन से लड़ने के लिए कर सके। विक्रम को उसके सीनियर अफ़सर रॉबिन दत्त उर्फ़ आरडी (सिद्धार्थ बसु) कहते हैं कि वो श्रीलंका में बाला (प्रकाश बेलावाड़ी) को रिपोर्ट करे।
## कलाकार
* जॉन अब्राहम - विक्रम सिंह
* नर्गिस फ़ख़री - जया
* राशी खन्ना - सिंह की पत्नी, रुबी सिंह
* अजय रत्नम - अलगाववादी संगठन का मुखिया अन्ना
* लीना मारिया पॉल - एक तमिल विद्रोही
* टिनू मेनाचेरी - एक तमिल विद्रोही
* सिद्धार्थ बसु - रोबिन दत्त, रॉ का एक प्रमुख कार्यकर्त्ता
* एंजेनिलो डायस - श्रीलंका का एक मन्त्री
* पियूष पाण्डे - भारत का केबिनेट सचिव
## संगीत

## सन्दर्भ

## बाहरी कड़ियाँ
* 
* 
* बीबीसी हिन्दी पर कोमल नाहटा की फ़िल्म समीक्षा।

श्रेणी:भारतीय फ़िल्में
श्रेणी:हिन्दी फ़िल्में
श्रेणी:2013 में बनी हिन्दी फ़िल्म
वायकॉम 18 मोशन पिक्चर्स

**वायकॉम 18 मोशन पिक्चर्स**, मुम्बई में स्थित चलचित्र फ़िल्मों पर आधारित स्टूडियो है।
## सन्दर्भ

## बाहरी कड़ियाँ
* 
* आयएमडीबी पर वायकॉम 18 मोशन पिक्चर्स।
श्रेणी:भारतीय कंपनी समूह
राष्ट्रीय मूल्यांकन एवं प्रत्यायन परिषद

**राष्ट्रीय मूल्यांकन एवं प्रत्यायन परिषद** () (NAAC, नैक) एक संस्थान है जो भारत के उच्च शिक्षा, अन्य शिक्षा संस्थानों का आकलन तथा प्रत्यायन (मान्यता) का कार्य करती है। इसकी स्थापना १९९४ में की गयी थी।

## परिचय
मूल्यांकन एवं प्रत्यायन को मूलतः किसी भी शैक्षिक संस्था की ‘गुणवत्ता की स्थिति’ को समझने के लिए प्रयोग किया जाता है। वास्तव में यह मूल्यांकन यह निर्धारित करता है कि कोई भी शैक्षिक संस्था या विश्वविद्‌यालय प्रमाणन एजेंसी के द्‌वारा निर्धारित गुणवत्ता के मानकों को किस स्तर तक पूरा कर रहा है।

### गुणवत्ता के मानदंड
शैक्षिक प्रक्रियाओं में संस्था का प्रदर्शन, पाठ्यक्रम चयन एवं कार्यान्वयन, शिक्षण अधिगम एवं मूल्यांकन तथा छात्रों के परिणाम, संकाय सदस्यों का अनुसंधान कार्य एवं प्रकाशन, बुनियादी सुविधाएँ तथा संसाधनों की स्थिति, संगठन, प्रशासन व्यवस्था, आर्थिक स्थिति तथा छात्र सेवाएँ इत्यादि।

## सन्दर्भ

## इन्हें भी देखें
*विश्वविद्यालय अनुदान आयोग

## बाहरी कड़ियाँ
* 
*उच्च शिक्षा में गुणवत्ता मूल्यांकन समय की देन (हर्ष)
*  बोर्ड/स्कूल लिस्ट

श्रेणी:१९९२ में स्थापित संगठन
श्रेणी:भारत सरकार की कार्यकारी शाखा
श्रेणी:परिषद
संयुक्त राज्य अमेरिका का उच्चतम न्यायालय

**संयुक्त राज्य अमेरिका का सुप्रीम कोर्ट** अथवा **संयुक्त राज्य अमेरिका का उच्चतम न्यायालय** () संयुक्त राज्य अमेरिका का उच्चतम न्यायालय है। अमरीका में सुप्रीम कोर्ट के न्यायाधीश अब भी ईमेल के बजाय हाथी दांत से बने काग़ज़ वाले ज्ञापनों का इस्तेमाल करते हैं।
## सन्दर्भ

## बाहरी कड़ियाँ
* 
श्रेणी:न्यायालय
श्रेणी:संयुक्त राज्य अमेरिका
रत्नाकर

* हिन्द महासागर का प्राचीन हिन्दू नाम।
* हिन्दी शब्द जिसका अर्थ है:- रत्नों से भरा।
* भारतीय हिन्दू नाम।
राष्ट्रीय मीडिया केन्द्र (नयी दिल्ली)

**राष्ट्रीय मीडिया केन्द्र**, भारत की राजधानी नई दिल्ली की रायसीना रोड पर स्थित एक मीडिया केन्द्र है, जिसका उद्घाटन प्रधानमंत्री मनमोहन सिंह और संप्रग अध्यक्ष सोनिया गांधी ने 24 अगस्त 2013 को किया है। भारत के सूचना एवं प्रसारण मंत्रालय के अनुसार इस मीडिया केन्द्र को वाशिंगटन और टोक्यो जैसी विश्व की कुछ विकसित देशों की राजधानियों में स्थित मीडिया केन्द्रों की तर्ज पर तैयार किया गया है और इस परियोजना का उद्देश्य सरकार की नीतियों और कार्यक्रमों को लेकर सूचना का प्रसार और सुधार करना है। यह मीडिया केंद्र सूचना प्रसार के लिए आधुनिक प्रौद्योगिकी से लैस है। इस केन्द्र में पत्रकारों के लिए इंटरनेट की सुविधा है। साथ ही इलेक्ट्रॉनिक मीडिया के पत्रकारों के लिए समाचार बाहर भेजने की सुविधा भी है।

## इतिहास
इस राष्ट्रीय मीडिया केंद्र की परिकल्पना भारत सरकार के सूचना एवं प्रसारण मंत्रालय ने 1989 में एक पत्र सूचना कार्यालय (पीआईबी) के रूप में की थी जिसका उद्देश्य अत्याधुनिक सुविधाओं से युक्त मीडिया केंद्र के जरिए सरकार और मीडिया के बीच परस्पर संपर्क सुविधा का विस्तार करना था। इसका शिलान्यास 2001 में किया गया था।

## विवरण
7-ई, रायसीना रोड, नयी दिल्ली, पर स्थित इस मीडिया केन्द्र का निर्माण नेशनल बिल्डिंग कंस्ट्रक्शन कार्पोरेशन लिमिटेड द्वारा तीन साल में लगभग 60 करोड रूपये की लागत से किया गया है। यह राष्ट्रपति भवन, विज्ञान भवन, संसद भवन तथा और कई महत्वपूर्ण सरकारी मंत्रालयों के निकट स्थित है। इसमें एक पत्र सूचना कार्यालय (पीआईबी) है साथ ही मीडिया के लिए विशेष सुविधाएं भी उपस्थित हैं। 1.5 एकड़ भूखंड पर बनाए गए इस भव्य राष्ट्रीय मीडिया केन्द्र में एक संवाददाता सम्मेलन कक्ष है, जिसमें एक साथ 283 मीडियाकर्मी बैठ सकते हैं। 60 लोगों की क्षमता वाला एक ब्रीफिंग कक्ष है। पत्रकारों के लिए 24 वर्क स्टेशन, एक पुस्तकालय, मीडिया लाउंज और कैफेटेरिया भी है। संवाददाता सम्मेलन कक्ष और मीडिया लाउंज में वाई-फाई की सुविधा है। इस विश्वस्तरीय मीडिया केन्द्र में दो तहखाने, भूतल और उसके ऊपर चार तल हैं।

मीडिया केन्द्र में आप्टिक फाइबर इंटरनेट, लघु डाटा सेंटर और वेबप्रसारण होस्टिंग की सुविधा भी है। इसमें सजीव वेबप्रसारण, टीवी चैनलों को वीडियो फीड, मीडियाकर्मियों को आईटी सुविधा, इंटरनेट टेलीफोनी और दृश्य-श्रव्य वीडियो वाल शामिल है।

## सन्दर्भ
सैमसंग गैलेक्सी एस III

**सैमसंग गैलेक्सी एस III** सैमसंग इलेक्ट्रॉनिक्स द्वारा निर्मित एक स्मार्टफोन है। इस फ़ोन की घोषणा को न्यूयॉर्क शहर में की गई थी और भारत में इसे 3 मई 2012 को लॉन्च किया गया। यह फ़ोन सैमसंग गैलेक्सी एस श्रंखला का चौथा बड़ा फ़ोन है और गैलेक्सी एस II का उत्तराधिकारी है। एयर गेस्चर, स्मार्ट स्टे और स्मार्ट स्क्रॉल, इसकी सॉफ्टवेयर विशेषताएं है। एस4 दुनिया भर के 327 नेटवर्कों और 155 देशों में मई 2012 तक उपलब्ध करा दिया गया है। इसकी घोषणा होने के पहले दो हफ्तों में ही 10 लाख फ़ोन के ऑर्डर मिल गए।

श्रेणी:मोबाइल फ़ोन
श्रेणी:सैमसंग द्वारा निर्मित स्मार्टफ़ोन‎
कंपर्सन

**कम्पर्सन** () शब्दकोश में शामिल किया गया एक नवीन शब्द है। यह शब्द उस अहसास के लिए उपयोग किया जाता है जो दो से ज़्यादा लोगों के साथ बने उस अंतरंग संबंध को बताता है, जिसमें जलन की भावना के विपरीत हो। यह उस बहुसंबंधी रिश्ते का नाम है जिसमें एक साथ, एक ही समय में एक से अधिक व्यक्ति के साथ अंतरंग संबंध होते हैं और इसमें सभी की सहमति होती है। इस शब्द को ऑक्सफोर्ड डिक्शनरी में वर्ष 2006 में शामिल किया गया था और ऐसे बहुसंबंध बहुत दुर्लभ है। इसकी मूल बात ये है कि यदि कोई साथी किसी और से संबंध कायम करना चाहता है तो उन्हें दूसरे सभी साथीयों की सहमति लेनी होती है। लेकिन सहमति देने के भी कुछ नियम-कानून होते हैं और कुछ मामलों में तो सहमति की भी आवश्यकता नहीं होती।

## ईर्ष्या और तुलना पर बहुपतित्व दृष्टिकोण
इस विस्तारित व्यवहार की अवधारणा बहुपतित्व समुदायों में बड़े पैमाने पर पाया जाता है जो मूल रूप से सैन फ्रांसिस्को की वर्तमान में दुर्लभ केरिस्ता धर्म-संप्रदाय द्वारा आरम्भ किया गया।
## सन्दर्भ

श्रेणी:प्रेम
महाबलिपुरम के तट मन्दिर

**तट मंदिर** () विभिन्न मंदिरों और का परिसर है, जो बंगाल की खाड़ी के तट पर स्थित हैं। इस मंदिर को दक्षिण भारत के सबसे प्राचीन मंदिरों में माना जाता है जिसका संबंध आठवीं शताब्दी से है। यह मंदिर द्रविड वास्तुकला का बेहतरीन नमूना है। यहां तीन मंदिर हैं। बीच में भगवान विष्णु का मंदिर है जिसके दोनों तरफ से शिव मंदिर हैं। मंदिर से टकराती सागर की लहरें एक अनोखा दृश्य उपस्थित करती हैं।

## सन्दर्भ

## बाहरी कड़ियाँ
महाबलीपुरम का तटीय मंदिर

श्रेणी:भारत के विश्व धरोहर स्थल
श्रेणी:तमिल नाडु में पर्यटन आकर्षण
श्रेणी:तमिल नाडु में हिन्दू मन्दिर
धन्वाड

**धन्वाड** (तेलुगु:ధన్వాడ) महबूबनगर जिलेका एक गांव है। इस गांव महबूबनगर से ६० दूर पर है।

श्रेणी:तेलंगाना के नगर